***Soldier Blue*** (sh. *Plavi vojnik*) je američki vestern film snimljen 1970. godine u režiji Ralpha Nelsona, koji se smatra jednim od najpoznatijih, ali i najkontroverznijih revizionističkih ostvarenja žanra.

Predstavlja adaptaciju romana *Arrow in the Sun* T. V. Olsena, koji je, pak, bio inspiriran masakrom na Sand Creeku 1864. godine, jednim od najzloglasnijih događaja Indijanskih ratova. Radnja filma se, pak, događa 1877. godine u Teritoriji Colorado kada dvoje mladih - američki vojnik Honus Gant (čiji lik tumači Peter Strauss) i djevojka Cresta Lee (čiji lik tumači Candice Bergen) - sticajem okolnosti prežive masakr od strane grupe Čejena te se nastoje vratiti u civilizaciju, pri čemu, iako između njih dvoje postoji privlačnost, među njima postoje značajajne svjetonazorske razlike, prije svega u odnosu prema Indijancima; za razliku od Honusa, koji je odlučan osvetiti svoje kolege, buntovna Cresta je bila odrasla među Čejenima i prema njima osjeća duboko razumijevanje.

*Soldier Blue* je nastao pod snažnim uticajem tada aktualnog generacijskog jaza između mladih *baby boomera* i njihovih roditelja, ali još više vijetnamskog rata prema kojem su mlade antiestablišmentski raspoložene generacije osjećale duboku odbojnost. Film je zbog toga shvaćen kao alegorija na suvremena zbivanja, a što je posebno došlo do izražaja u završnoj sceni u kojoj američke trupe masakriraju indijansko pleme ne štedeći pri tome ni ženu ni djecu. Ta scena, velikim dijelom inspirirana aktualnom masakrom u My Laiju je izazvala izuzetne kontroverze zbog Nelsonovoj inzistiranja na naturalističkom i maksimalno uznemirujućem prikazu nasilja, zbog kojeg su kao statisti bili angažirani invalidi kako bi se što uvjerljivije prikazale scene rezanja glava, ruku, nogu i ženskih dojki. Ta scena u originalnom obliku nikada nije ušla u film, pa je film često bio predmetom rezanja i cenzure, a kasniji su kritičari Nelsona optuživali da je pretjerao, odnosno društvenu i političku angažiranost žrtvovao eksploatacijskim sadržajima.

Uloge
-----

* Candice Bergen ... Kathy Maribel 'Cresta' Lee
* Peter Strauss ... Honus Gant
* Donald Pleasence ... Isaac Q. Cumber
* John Anderson ... Pukovnik Iverson
* Jorge Rivero ... Spotted Wolf
* Dana Elcar ... Kapetan Battles
* Bob Carraway ... Poručnik McNair
* Martin West ... Poručnik Spingarn
* James Hampton ... Redov Menzies
* Mort Mills ... Narednik O'Hearn
* Jorge Russek ... Running Fox
* Ralph Nelson (naveden kao *Alf Elson*) ... Agent Long

Izvori
------

1. ↑  „Soldier Blue (1970)". *American Film Institute Catalog*. Pristupljeno 28. II 2018.
2. ↑  „Big Rental Films of 1970". *Variety*. January 6, 1971.

Vanjske veze
------------

* *Soldier Blue* na IMDb-u (`en`)
* *Soldier Blue* na Rotten Tomatoes-u (`en`)

| * p
* r
* u
Filmovi koje je režirao Ralph Nelson |
| --- |
| 
* *The Man in the Funny Suit* (1960)
* *Requiem for a Heavyweight* (1962)
* *Lilies of the Field* (1963)
* *Soldier in the Rain* (1963)
* *Fate Is the Hunter* (1964)
* *Father Goose* (1964)
* *Once a Thief* (1965)
* *Duel at Diablo* (1966)
* *Counterpoint* (1967)
* *Charly* (1968)
* *...tick...tick...tick...* (1970)
* *Soldier Blue* (1970)
* *Flight of the Doves* (1971)
* *The Wrath of God* (1972)
* *The Wilby Conspiracy* (1975)
* *Embryo* (1976)
* *A Hero Ain't Nothin' But a Sandwich* (1978)
* *Because He's My Friend* (1978)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 182426943
* GND: 7621149-6
* SUDOC: 130667404
* BNF: cb16461710d (podaci)

 |